Pripovijedanjem pronalazimo smisao u svojim životima.
POČELO JE DAVNO
GLAS GLUMICE CONSTANCE WU
Čak i prije filmova, ljudi su pričali priče oko logorske vatre.
Na taj se način volimo i razvijamo kao zajednica.
I mislim da se Warner Bros. koristio svim alatima
i tehnologijama koje imamo
kako bi pomoću njih ispričao te priče
koje su ključne za smisao strukture čovječanstva.
Warner Bros. već sto godina mijenja način pripovijedanja.
Suočeni s naglim razvojem tehnologije bez presedana,
novim korporativnim okolinama i revolucionarnim kulturnim promjenama,
studio će povesti industriju u digitalno doba.
Vizualni efekti razvili su se nevjerojatnom brzinom
i odjednom imamo priliku činiti nešto
što prije jednostavno nismo mogli.
Neće me odvratiti, udaljiti ni zaobići.
Mislim da ne postoji ništa važnije
od pružanja mogućnosti da ljudi vide vlastite priče.
To je najbolji oblik priznanja.
Žene više neće šutjeti!
Pobrinut ćemo se da se mnoge djevojke osjećaju snažnije,
sposobnije i da sanjaju velike snove.
Ali kroz sve te drastične promjene kroz povijest
proteže se stogodišnja posvećenost
kreativnim vizionarima i odvažnim, autentičnim pričama.
Sada smo tu da prikažemo novu perspektivu,
a imamo moć i znanje potrebno za to.
Nije pitanje zapošljavanja filmaša i puštanja da čine što žele,
pitanje je korištenja strojeva u stvaranju nečega što,
nadamo se, publika još nije vidjela.
POČETAK
I nastavka obrazovanja, zabavljanja i prosvjetljenja nadolazećih generacija.
Kao pripovjedači smo odgovorni
za slike i priče koje pričamo.
To je očigledno nešto značilo osnivačima ovog studija.
I to je ono što volim kod Warner Brosa,
njihove misije i njihovog cilja.
Unapređenje čovječanstva pripovijedanjem.
Kvragu, pristajem.
STO GODINA WARNER BROSA CLINT, KUBRICK I KRIPTONIT
Pet, četiri, tri, dva, jedan!
Kad je kugla pala na Silvestrovo 2000. godine,
svijet je dočekao zoru novog tisućljeća
i rođenje digitalnog doba.
Uspon Interneta
pokrenuo je lavinu novih poslovnih prilika
i zlatnu groznicu ulaganja u domenu dotcoma.
Ali od svih novih digitalnih divova koji su predvodili internetsku revoluciju,
najdominantniji je bio America Online.
IMAŠ PORUKU (1998.)
Imaš poruku.
Odlučan postati najveće medijsko carstvo na svijetu
i pun para,
AOL baca oko na Time Warner
te započinje najveće korporativno spajanje u povijesti.
Mislim da ne pretjerujem kad kažem da je ovo uistinu povijesni trenutak,
trenutak u kojem mijenjamo oblik medija i komunikacije.
Nakon najave partnerstva,
Warner Bros. je doveo nove rukovoditelje
koji će morati navigirati promjenjivim medijskim prostorom.
Jednog me dana nazvao Bob Daly.
Pitao je: "Sjediš li?"
PREDSJEDNIK
Rekao sam: "Bobe, ležim jer je šest sati ujutro."
Rekao je: "Zaboravio sam, ja sam u New Yorku."
Nastavio je: "Terry i ja odstupamo.
I voljeli bismo da Barry Meyer zamijeni Boba Dalyja kao predsjednika.
I voljeli bismo da ti dođeš i budeš Terry Semel."
Alan Horn počeo je raditi s Dalyjem i Semelom 1996. godine
nakon što je njegovu tvrtku Castle Rock Entertainment
kupio Time Warner.
Warner Bros. je bio nadmoćan, dominantan, vrhunski,
stoga je ideja vođenja tvrtke s Barryjem Meyerom bila vrlo uzbudljiva.
Bio sam u studiju od 1971. godine...
IZVRŠNI UPRAVITELJ
...dakle, tu sam već nekih 25 godina.
Meyer je došao u Warner Bros. kao rukovoditelj pravnog odjela
i napredovao u televizijskom odjelu
prije preuzimanja vodstva.
Kada sam postao izvršni upravitelj,
osjećao sam se uistinu spremnim.
Smatrao sam da su Bob i Terry odradili odličan posao
i da je bilo važno očuvati nasljeđe
i zadržati ovaj studio na čelu
filmske zajednice.
No Horna i Meyera čekao je težak put.
Dobro došli.
Uz novu krovnu kompaniju koja želi zadržati Amerikance u kući i na internetu,
Warner Bros. je htio upravo suprotno.
Dovesti ljude s kauča u kinodvorane.
Kad sam došao, rekao sam: "Želim snimati velike značajne hitove."
Jer sam smatrao da su to filmovi koji će voditi tvrtku ka uspjehu.
Moramo publici dati
razlog da sjedne i pogleda film na velikom ekranu.
Hornova će se vizija ostvariti zahvaljujući dječjoj knjizi
koju je napisala nepoznata britanska učiteljica.
Nije još bila objavljena u SAD-u,
bila je netom objavljena u Velikoj Britaniji.
Prvu knjigu o Harryju Potteru pronašao je David Heyman,
menadžer produkcije koji je radio za nas u Londonu.
Napisana je toliko živopisno,
likovi su toliko pristupačni...
PRODUCENT, HARRY POTTER
...svijet toliko bogato zamišljen.
Povezao sam se s tom pričom.
Tko ne bi htio ići u školu magije poput Hogwartsa?
U toj mračnoj i složenoj sagi o odrastanju
smještenoj u čarobni britanski internat
Warner Bros. je uvidio potencijal
revolucionarne promjene obiteljske zabave
te odlučio kupiti prava na još nedovršeni serijal novopečene autorice J. K. Rowling.
HARRY POTTER I ZATOČENIK AZKABANA
Zatim su knjige objavljene i postale su ogromni bestseleri diljem svijeta.
Tri, dva, jedan...
Odjednom odluka o snimanju filma o Harryju Potteru
zbilja nije zahtijevala mnogo razmišljanja.
Izazov je, naravno, bio predočiti nešto publici
koja je već zaljubljena u književnu priču.
Ako im se ne sviđa, zaista im se ne sviđa.
Osjećali smo određeni užas...
REDATELJ, HARRY POTTER
...jer je u tom trenutku to bila najpopularnija knjiga na svijetu.
I da sam zeznuo, ubio bih franšizu.
Redatelj obiteljskih klasika poput Sam u kući i Tatica u suknji ,
Chris Columbus odabran je zbog svog jedinstvenog ophođenja s djecom.
Ali Columbus nikada nije snimao fantastičnu franšizu
tolikih razmjera.
Bilo je zastrašujuće iskustvo snimati prvi film,
jer je on postavljao temelje
za sve filmove koji su trebali uslijediti.
Stoga sam odletio u Škotsku upoznati J. K. Rowling.
Rekla je: "Ispričaj mi svoju viziju filma."
A ja sam rekao: "Prvi treba biti primamljiv, gotovo bajkovit film
u kojem Harryja pozivaju u svijet Hogwartsa
u koji ćemo se zaljubiti.
Ali u drugom filmu sve postaje mračnije
i dok stignemo do Zatočenika Azkabana ,
sve postaje puno mračnije i uistinu složeno."
I nisam znao što će ona reći.
A onda je rekla: "Pa, i ja film zamišljam baš tako."
Jedan, dva, tri, akcija!
Tijekom prvog je filma bilo mnogo pitanja: "Kako ćemo snimiti išta od ovoga?"
GLUMAC, HARRY POTTER
Smisliti kako ćemo prikazati Hagrida ili metloboj.
Nismo znali kako se to radi.
RAZVOJ VIZUALNIH EFEKATA
Nova je tehnologija omogućila Columbusu i njegovom timu
da postignu neviđene vizualne efekte
koji su ostavljali dojam prave magije.
Ti si čarobnjak, Harry.
Čak i kao dijete, radeći na Potteru imali ste dojam
da radite s najboljim ljudima na svijetu
koji smišljaju načine na koje će svemu udahnuti život.
Bio sam potpuno zadivljen razmjerom svega,
vizualnim efektima i, naravno, pričom.
Zaljubio sam se.
Smatrao sam da je to jedan veoma zamršen svemir.
Sjećam se da smo Alan i ja letjeli za London
pogledati prvu verziju
i kad je film završio,
nas smo dvojica ustali i samo smo se zagrlili.
Prvi film o Harryju Potteru donio je pohvale kritike i veliku zaradu,
pokrenuvši globalnu franšizu
koja će promijeniti industriju
i opčiniti čitavu generaciju.
Ljudi nisu htjeli samo pogledati filmove i otići kući.
Htjeli su osjetiti da su dio tog svijeta.
I to je stvorilo goleme zajednice oko stvari koje su svi voljeli.
To je uistinu pokazalo koliko su neizmjerno vrijedne bile te franšize.
Uz potencijal Harryja Pottera u samim začecima,
činilo se da je Warner Bros otkrio tajnu uspjeha mega-franšiza.
Ali trijumf studija nije mogao prikriti previranja
koja su se odvijala u novom AOL Time Warneru.
Imali smo različite ciljeve.
S ekipom iz AOL-a uvijek ste osjećali
da samo žele podići vrijednost dionica kako bi mogli sve prodati i krenuti dalje.
Napumpati prihode kako god znaju i bez obzira na cijenu.
Mi nismo tako vodili tvrtku.
Dvije vrlo različite kulture pokušavale su surađivati,
a to jednostavno od početka nije imalo smisla.
A taman u to vrijeme došlo je do prsnuća dotcom balona.
Današnja nova upozorenja o korporativnim gubicima
srušila su indeks Dow Jones za 292 bodova.
Nasdaq je izgubio 109.
Odjednom vrijednost AOL-a nije nužno bila kao nekoć.
TO JE SVE, AOL
Užasna, užasna suradnja.
Stajala me mnogo novca. Sve nas je stajala mnogo novca.
Bilo je to tmurno doba.
AOL OTPUŠTA JOŠ OD 1700 RADNIKA
I svakako se bez prestanka pisalo o tome.
IZVRŠNI UPRAVITELJ, WB TV
Opisivali su tu suradnju kao jednu od najgorih
u povijesti poslovanja.
REKORDNI GUBITAK OD 99 MILIJARDI DOLARA
Vrijednost dionica Time Warnera se rušila,
a pritisak držanja glave nad vodom
pao je na ramena studija,
i to posebice na odjel
Warner Bros. Television.
Kad sam došao u Warner Bros.
najvažniji cilj
bio je dovesti što raznovrsniju postavu ljudi koje sam smatrao
najboljim, najtalentiranijim, najupečatljivijim producentima na TV-u.
Zaposliti prave ljude, maknuti im se s puta
i pustiti ih da rade svoj posao.
U svojoj novoj ulozi Peter Roth uložio je u kreativne osobenjake
koji su trebali pomaknuti granice TV-a.
Dali su mi mnoge scenarije,
od kojih mi se većina nije svidjela.
Ali pročitao sam jedan scenarij, naziva Zapadno krilo, koji me oduševio.
Nazvao sam Aarona Sorkina.
Rekao sam: "Hej, Aarone, samo sam htio da znaš
da je scenarij izvanredan.
No moram ti reći i priznati
da u povijesti televizije
nije postojala hit serija smještena u Washington D. C."
Nije postojao razlog zbog kojeg bi netko pomislio
da će ova serija uspjeti.
NBC mi je pokazao rezultate opsežnih istraživanja
u kojima se ljude pitalo žele li gledati seriju o politici.
Rekli su: "Nikako."
Ali činjenica da to nikad prije nije uspjelo
ne znači da ne može uspjeti sada.
K tome toliko genijalno izvedeno?
Zašto ne?
Sedmi pokušaj.
Ritam Aaronovog pisanja veoma je specifičan.
Ne može svaki glumac to izvesti.
- Odlazi li Josh? - Ne.
- Odlazi li? - Ne.
- Znam da ti je prijatelj. - Jest.
- Je li Caldwell rekao... - Billy, ne želim o tome.
To...
Kad pokušate sve to izrezati, veoma je isprekidano.
Ako se udaljite, imate dojam da ste u kazalištu.
Stoga je Tommy Schlamme, koji je režirao prvu epizodu,
pronašao rješenje za taj problem.
Krećimo se.
Nemoj ubiti glasnika, Leo.
Kvragu, zašto ne, Bonnie?
- Pet minuta? - Molim te.
Samo je kretanje pomoglo po pitanju ritma.
To se pretvorilo u nešto specifično za Zapadno krilo u Tommyjevim rukama.
Moramo surađivati s tim ljudima.
A odakle ti, dovraga, drskosti...
- Znam. - Al Caldwell je dobar čovjek.
Al Caldwell nije bio ondje.
Hoću reći da ti čitavu kršćansku desnicu
uguraš u isti koš i proglasiš glupima.
Doslovno sam poskočio kad sam vidio prvu vožnju kamere
i rekao: "O, Bože, ovo kao da je režirao Scorsese!"
Bilo je toliko lijepo napisano, toliko uvjerljivo.
Toliko idealizirana verzija Bijele kuće
koju smo svi očajnički trebali vidjeti.
Od svakoga tko ovdje radi tražim jedno obećanje.
Da nikada neće sumnjati
da mala skupina pažljivih i predanih građana može promijeniti svijet.
Znaš li zašto?
Jer su jedino oni uspjeli?
Javljali su nam se mnogobrojni ljudi koji su odabrali posao u javnoj upravi
jer su gledali Zapadno krilo .
Donijelo je nešto na televiziju
što mislim da nikada prije nije bilo na televiziji.
Mislim da se ne može poreći da se format jednosatne drame
uistinu podignuo na višu razinu uz serije poput Zapadnog krila.
Ta zamisao televizijskog programa koji može konkurirati
onome što vidimo na velikom ekranu.
Serije poput Zapadnog krila bile su sastavni dio
onoga što danas smatramo vrhuncem televizije.
GILMOREICE (2000. - 2007.)
Ne izgledaš dovoljno staro da imaš kćer.
A ti ne izgledaš kao kći.
To je vjerojatno jako lijepo od tebe.
HEROJI IZ STRASTI (1999. - 2005.)
Rane je 2000-te
obilježila kreativna renesansa televizije
poznata pod nazivom Zlatno doba televizije...
Prošlost nije budućnost.
Baš si kul.
...novim Warnerovim hitovima koji su definirali žanrove.
Tvoji pravi roditelji nisu baš odavde.
U redu, idemo!
HITNA SLUŽBA
Dok su legendarni TV fenomeni i dalje imali najveću gledanost...
PRIJATELJI (1994. - 2004.)
Pobijedile smo!
...ovo je razdoblje televizije Warner Bros.
pokrenulo karijere nekih od najvećih zvijezda tog doba,
uključujući miljenika iz Hitne službe , Georgea Clooneyja.
S Hitnom službom imao sam pet čarobnih godina
a zatim mi je istekao ugovor
i nisam ga htio obnoviti jer sam već snimao filmove
i prilično dobro zarađivao.
Koji sam god film snimio, članci bi počinjali riječima:
"On neće biti filmska zvijezda."
U to su se vrijeme filmovi i televizija međusobno prilično prezirali.
Clooneyjev uspon do uspješne filmske zvijezde nije se odvio preko noći,
čak i nakon što je dobio jednu od najcjenjenijih uloga u Hollywoodu.
BATMAN I ROBIN (1997.)
Bok, Ledeni. Ja sam Batman.
Batman i Robin bio je zbilja veliki promašaj
i pobrao zaista užasne kritike.
Odjednom, budući da ste bili netko tko može dati zeleno svjetlo za film,
bili ste evaluirani te temelju tog filma.
Tako da bi vas pokopali zbog filma za koji ste vi mislili:
"Pa, samo sam pristao glumiti."
Stoga sam morao promijeniti čitavu filozofiju.
"Ako će me kriviti za film, onda bi bilo bolje
da biram bolje filmove."
OLUJA SVIH OLUJA (2000.)
Hajde, kučko!
Oluja svih oluja bio je golemi hit.
To nije imalo veze sa mnom. To je film o velikom valu.
Ali rekao sam: "Trpio sam toliko sranja zbog Batmana i Robina ,
da ću preuzeti sve zasluge za ovo."
Nakon što je postao unosni glumac,
Clooney je iskoristio svoj odnos s Warner Brosom
kako bi redefinirao pojam moderne filmske zvijezde.
OCEANOVIH 11 (2001.)
Nikad prije nije izvedeno.
Bit će potrebno planiranje i velika ekipa.
Nakon osnivanja produkcijske tvrtke s redateljem Stevenom Soderberghom,
dvojac se kladio na modernu interpretaciju
Warnerovog klasika u kojem je glumila skupina glumaca Rat Pack, Oceanovih 11 .
Nisam mislio da će Steven htjeti snimati Oceana
jer je bio svojevrsni nezavisni autor.
I rekao je: "Znam kako ovo izvesti.
Treba nam mnogo filmskih zvijezda."
Dobili ste grupni popust ili nešto slično?
Drž'te gaće.
Kuća uvijek pobjeđuje.
Osim ako, kad dobiješ savršene karte, uložiš mnogo
i pobijediš kuću.
Vježbao si taj govor.
Malo. Jesam li brzao?
Ne, bilo je dobro.
Financijski uspjeh Oceanovih jedanaest
stvorio je unosni hit koji će Warner Brosu donositi zaradu tijekom narednih godina.
Ali Clooney je dobru volju studija
unovčio za nešto osobnije.
Htjeli smo igrati po sistemu "jedan za nas, jedan za njih."
I to je bilo pošteno. Clint je tako uvijek radio.
"Snimit ću veliki komercijalni film, a vi mi omogućite moj mali film."
LAKU NOĆ I SRETNO (2005.)
Ne smijemo brkati neslaganje i nelojalnost.
Ne možemo braniti slobodu u inozemstvu zanemarujući je kod kuće.
I iza i ispred kamere
Clooney nastavlja graditi nasljeđe studija
društveno osviještenim filmskim stvaralaštvom.
- Zašto sam pod istragom, Frede? - Odustani.
DOBRI NIJEMAC (2007.)
To su filmovi koji govore o ozbiljnim problemima,
a Warner Bros. je bio voljan riskirati.
Odnosi s ljudima poput Georgea Clooneyja bili su ključni za studio.
Ako je odnos dobar,
ti se veoma talentirani ljudi vraćaju,
pa pomaže imati projekte s kojima se mogu povezati.
Ubili su ih, Michaele.
Te male farme, obiteljske farme.
Michael Clayton j e film čije je snimanje teško čak i zamisliti.
Taj film nije lako progutati.
Bio sam jako ljut kad sam napisao taj film.
PISAC, REDATELJ, MICHAEL CLAYTON
Slučaj u filmu temelji se na stvarnom slučaju.
Riječ je o trenutku u kojem ljudi odluče učiniti pogrešnu stvar.
I moram reći, Warner Bros.
sjeli smo s njima,
rekli su: "Znate, naljutit ćemo neke ljude."
A mi smo pitali: "Što to znači za vas?"
A oni su rekli: "Koga briga? Idemo."
Ja nisam tip kojeg ubiješ.
Ja sam tip kojeg kupiš.
Jesi li toliko jebeno slijepa da uopće ne vidiš što sam ja?
Zaista ću zauvijek čuvati posebno mjesto u srcu za Warner Bros.
jer sam smatrao da su vrlo hrabri
kada nije bilo lako biti hrabar.
Clooneyjeva potraga za smislenim pričama s Warner Brosom
kulminirala je filmom Argo 2012. godine.
Izvorno sam ja trebao tumačiti tu ulogu.
To smo namjeravali, a onda je Ben nazvao.
A Ben je netom bio snimio nekoliko filmova prije toga
koji su bili uistinu dobri.
I rekao je da ga želi režirati.
Ja sam rekao: "Super."
"I želim tumačiti tu ulogu."
A ja sam pomislio: "Jebemu."
Trebam pomoć u snimanju lažnog filma.
Dakle, želiš doći u Hollywood i ponašati se kao velika faca.
- Da. - A da zapravo ništa ne radiš.
- Ne. - Odmah ćeš se uklopiti.
Odveo je scenarij u drugačijem pravcu od onoga što smo mi naumili.
Naša verzija Arga bila je zabavnija.
A on je rekao: "Mislim da je ova priča više za triler."
- Koji je tvoj posao na filmu? - Producent.
Suradnik producenta. Koji je tvoj posljednji film?
Koje ti je srednje ime?
- Leon. - Upucaj ga. On je američki špijun.
Zbilja vjeruješ da će tvoja mala priča nešto značiti
kad nam upere pištolj u glavu?
Mislim da je moja priča jedino između vas i pištolja uperenih u vašu glavu.
Otkazuju operaciju.
Ja ću je dovršiti.
- Ne odlučuješ ti o tome. - Jednosmjerno ogledalo u javnoj kući.
Događa se!
I odradio je divan posao i osvojio Oscara za najbolji film.
Vidjeti dobre filmove na velikom ekranu,
filmove kojima uspjeh nije zajamčen,
to je vrlo teško.
I ne želim blatiti velike hitove,
jer uživam u njima i zapravo mislim da su dobri za nas,
ali to ne može biti nauštrb filmova koji ostave snažan dojam,
a nadam se da će oni i dalje pronalaziti svoj put.
Tijekom digitalnog doba Warner Bros. je uspio sjediti
na obje strane podijeljene filmske scene...
POKOJNI (2006.)
Nitko ti to neće dati.
Moraš to uzeti.
...ravnomjerno objavljujući hvaljene smione umjetničke filmove.
Vrijeme je da izgradimo našu naciju.
Hej, momci.
I rekordne blockbustere čiji su nastavci i dalje donosili zaradu.
HOBIT: SMAUGOVA PUSTOŠ
Neprijatelj se priprema za rat.
Ali ambiciozni novi autor u studiju imao je viziju filma
koji će u potpunosti nadići tu dihotomiju.
Primijetio sam sve veći jaz između ozbiljnih drama
i velikih blockbustera punih kompjuterskih efekata.
Uvijek sam mrzio tu podjelu jer smatram da, kao redatelj,
želite pokušati probiti te granice
i stvoriti nešto za što se nadate da publika još nije vidjela.
PISAC, REDATELJ, TRILOGIJA VITEZ TAME
Nakon što je oduševio industriju svojim zamršenim filmom Memento,
redatelj Christopher Nolan pronašao je dom u Warner Brosu
snimajući mračni triler Nesanica 2002. godine.
Želiš me zadiviti, Finch?
Imaš krivog tipa.
Ali mladi je autor bio spreman učiniti nešto posve novo
s najslavnijim osvetnikom u studiju,
zrelim za novu interpretaciju.
S Batmanom su došli do točke
u kojoj su prethodne verzije franšize ostale bez pogona,
a nisu zapravo znali što žele s njim.
Kad je Tim Burton preuzeo lik,
stvorio je taj apsolutno genijalan
i izvanredan svijet unutar kojeg je i sam lik bio izvanredan.
Ali nije došlo do druge svojevrsne vizije
u kojoj dopuštate Batmanu da bude taj izvanredni lik,
ali ga pokušate prikazati u relativno stvarnom svijetu.
To je bio moj prijedlog Warner Brosu.
Pokušajmo svemu dati određenu realnost
u kinematografskom svijetu.
VITEZ TAME
Pomislio sam: "Tip ima drugačiji pogled na Batmana.
Veoma je pametan."
Mislim da je engleski naglasak pomogao.
On uvijek dodaje nekoliko nijansi inteligencije
osobi koju slušate, no dobro.
Imali smo sjajan sastanak s njim i toliko nas se dojmio
i tako smo krenuli.
Uvjereni u Nolanovu verziju dovođenja Batmana u stvarni svijet,
Warner Bros. mu je na korištenje dao jedan od najdragocjenijih setova
i budžet veći no za bilo koji prethodni Nolanov projekt.
Na filmu Batman: Početak najstrašniji je bio sam razmjer filma
i pitanje kako ćemo postići te nevjerojatne vizualne prikaze.
PRODUCENT, TRILOGIJA VITEZ TAME
Chrisa je uvijek privlačila zamisao snimanja filmova
koji gledateljima daju dojam
da mogu dotaknuti to što gledaju.
Sve smo na ovom filmu činili na što praktičniji mogući način
i time smo uspjeli postići taj dojam.
Zaista sam pokušao poštovati omjer i razmjer i odnose
prisutne u akcijskim filmovima, ne samo onima o junacima iz stripova.
Mnogo smo radili s minijaturama.
Snimali smo na stvarnim lokacijama.
Snimali smo filmove diljem svijeta.
Imali smo tu zamisao da Batman, na neki način, nije superjunak.
Volim se šaliti da je njegova supermoć golemo bogatstvo
kojim može kupiti i sastavljati različite alate
kojima se može boriti protiv kriminala.
BATMAN: POČETAK (2005.)
Onda, što misliš?
Postoji li u crnoj boji?
Ne postoji ništa magično u njegovom liku.
To ga čini pristupačnim.
Bilo tko od nas u teoriji bi mogao biti Batman.
Koji si ti vrag?
Ja sam Batman.
Chris mu je dao vjerodostojnost zbog koje sam osjećao
da to nije bio lik iz stripa.
Osjećao sam se kao da je bio stvaran.
Batman: početak iznova je predstavio priču o podrijetlu superjunaka,
no Nolan je svoju viziju odveo još dalje
zlikovcem koji je obilježio čitav žanr.
VITEZ TAME (2008.)
Nakon što smo stvorili taj suvremeni, realniji svijet,
htjeli smo pokušati shvatiti kakav bi Joker mogao u njemu postojati.
Što te ne ubije, jednostavno te čini...
čudnijim.
Što god da kažete
o ranijim filmovima o superjunacima,
nijedan nije prišao toj tematici
u žanru kriminalističkog trilera kao što je to učinio Chris Nolan.
Bio je to jedan od najboljih filmskih serijala u povijesti,
jedna od najboljih franšiza u povijesti
i, naravno, jedan od najboljih filmova o superjunaku
u povijesti Warner Brosa.
BATMAN JOŠ OBARA REKORDE
Vitez tame film je s najvećom zaradom 2008. godine,
no njegova je prava ostavština veća od pukih brojki.
Vitez Tame imao je veliki kulturni značaj
i doimalo se da će biti nominiran za najbolji film
kao film o superheroju, no to se nije dogodilo.
Naredne je godine
Akademija povećala broj nominacija na deset,
a čula sam da to nazivaju pravilom Viteza tame.
Christopher Nolan započeo je
novu struju u snimanju filmova velikih razmjera.
Zašto je toliko važno sanjati?
POČETAK (2010.)
U mojim snovima još uvijek smo zajedno.
Snimali smo mnogo na ovim pozornicama. Posebice na pozornici 16.
To je najveća pozornica u Hollywoodu, najviša dvorana,
čuvena po stropu podignutom da se dobije na visini.
Snimali smo na setu japanskog dvorca
u kojem prozore raznesemo vodenim topovima.
Tijekom narednog desetljeća u Warner Brosu Nolan će podizati žanr
na više i osobnije razine...
VITEZ TAME: POVRATAK (2012.)
...mijenjajući sam pojam blockbustera.
Bilo da je to Vitez tame ,
ili naše šanse za međuzvjezdano putovanje,
o čemu se god radilo, on želi prikazati taj koncept
uz najbolje moguće osvjetljenje i kadriranje
kako bi ispričao uvjerljivu priču.
Izuzetno je važno
to što je studijski sustav njegovao pojedine glasove.
Osjećao sam se veoma zbrinuto
i uistinu uživao u tom osjećaju sigurnosti
u iskusnom studiju oko mene.
U pogonu koji je mogao podnijeti moje kreativne impulse.
Bila je prava privilegija raditi u takvom sustavu.
Dok je Warner Bros. nastavljao svoju osebujnu priču
radeći s nekim od najvećih imena u industriji,
na jednom su setu sve slavne osobe htjele biti.
- Sedam, šest, pet... - Pritisak...
- Idemo. Spremni, A? - Četiri, tri, dva,
- Jedan... - Roy, priprema.
The Ellen DeGeneres Show.
Uz popis uzvanika na kojem su se smjenjivale najveće holivudske zvijezde,
Ellen je vladala dnevnim programom gotovo 20 godina.
- Ide vam prilično dobro. - Da.
Ali prije nego što se sprijateljila s čitavom Amerikom,
Ellenina dominacija dnevnim programom činila se gotovo nezamislivom.
Mnogi ljudi nisu mislili da će uspjeti.
Mnogi su mislili da su tijekom dana kod kuće bile domaćice...
VODITELJICA
...koje peglaju i nose svoje pregače
i neće gledati lezbijku tijekom dana.
To me, naravno, naljutilo i uzrujalo
jer nisu htjeli gledati lezbijku ni navečer, pa...
Nije bilo termina za mene. Nije bilo termina za lezbijku na televiziji.
DA, JA SAM GEJ
Ellen DeGeneres ušla je u televizijsku povijest 1997.
kada je objavila da je gej u svojoj humorističnoj seriji Ellen .
Otkrila je svoju tajnu svojoj terapeutkinji u seriji
koju je glumila Oprah Winfrey.
Nisam ni razmišljala.
Ellen je pitala, a ja sam pristala.
GLUMICA
Tek nakon što sam to učinila,
shvatila sam: "Ovo je zbilja velika stvar."
ALABAMA UKIDA ELLEN
Ne želimo da gej i lezbijski stil života
paradira dnevnim sobama američkih domova.
To su bile '90-te
i nismo još imali seriju u kojoj je glavni glumac bio gej.
IZ ORMARA NA TAVAN: ABC OTKAZAO ELLEN
Navodno sam bila "nedodirljiva" i nitko me nije htio zaposliti.
Nekoliko godina poslije,
kada je došlo vrijeme za ukidanje emisije Rosie O'Donnell Show ,
Warner Bros. je trebao novu voditeljsku zvijezdu za talk show.
Popularnu dnevnu emisiju
oblikovati oko lezbijke komičarke
bio je veliki rizik za Warner Bros.
Nakon što sam pristala na emisiju,
Warner Brosu je bilo teško prodati je.
Sjećam se najčešće primjedbe.
Menadžeri TV kuća govorili su:
"Ona ni ne psuje. Nije čak ni vulgarna."
Pomislila sam: "Pa da, jebote."
No mnogi naprosto nisu mislili da će uspjeti.
Evo je sada, Ellen DeGeneres!
I nisu mogli biti više u krivu.
Ovo su moji uredi na parceli Warner Brosa.
Vrlo je uzbudljivo jer se sada ovdje događaju razne stvari.
Mogu raditi što god poželim.
"G. Clooney."
Koja ti se od ove dvije sviđa?
Ova me tjera da se zapitam zbog čega je zabrinuta.
Ili, moj dah... Znaš kad...
- Da. - Ovako? Da.
Daj mi pepermint.
Ne možeš baciti kamen, a da ne pogodiš nekoga u lice.
Samo baci kamen...
- O, moj Bože! - O, Julia Louis-Dreyfus!
- Što je to bilo? - Žao mi je.
- Što je to bilo, Ellen? - Žao mi je.
Emisija Ellen DeGeneres Show , 19 sezona.
S razlogom se toliko dugo prikazivala.
Glavna riječ kojom bi se opisala Ellen bila je "zabavna".
Činjenica da je svaku epizodu započela plesom.
To vas je nasmijalo. Oraspoložilo.
To je bila svijetla točka vašeg dana.
Samo biste proveli malo vremena s Ellen.
Zahvalna sam što sam mogla nešto promijeniti
te predstaviti i uvažiti
ljude koji se osjećaju kao da su sami i kao da nisu zastupljeni na televiziji.
Tajna je sjajnog talk showa
u sposobnosti da budete stopostotno svoji.
To je ono što publika želi.
Ellen je pronašla način da bude sve stvarnija.
Dok je Ellen osvajala dnevni program,
novi je žanr osvajao udarne termine.
O, moj Bože.
Televizijski programi bez scenarija.
Početkom 2000-ih,
Warner Bros. od samog početka definira žanr natjecateljskom emisijom
Neženja.
Kako bi bilo da snimimo emisiju
u kojoj tip traži ljubav svog života
i upozna 25 prekrasnih žena
od kojim mu svaka želi postati suprugom?
Ako malo bolje razmislite, to je ostvarenje priče šarmantnog princa.
Pozdravimo novog neženju...
Uz iskren i drugačiji pristup natjecateljskim emisijama u to doba,
premijera emisije Neženja 2002. godine
razbuktala je fenomen romantičnih reality emisija.
Emisija je samo rasla i rasla,
ne samo ovdje u Sjedinjenim Državama, već doslovno diljem svijeta.
Ljudi žele vidjeti stvarne ljude.
Navijaju za ljubavnu priču.
Emisija Neženja potiče nastanak
studijskog odjela za emisije bez scenarija koji je tražio pop kulturu
To!
i slavio obične ljude.
Violina nekad ima četiri žice, a nekad "čet'ri."
Ti si moj frajer!
Godinu i pol čekam otkriti tko su mi pradjedovi i prabake.
ŠTO MISLIŠ TKO SI?
- Hajde! - Želiš da i ja dođem? O, Gospode.
Ovo je Harry Potter: Hogwartsov turnir domova!
Kako su televizijski program preplavili novi sadržaji,
Warner Bros. je igrao na sigurni i provjereni format.
Humoristične serije.
Zapitao sam se: "Koga mogu dovesti,
a da će donijeti nešto novo u naš humoristični odjel?"
Prvi mi je na popisu 1999. bio Chuck Lorre.
Potpisali smo ugovor na četiri godine, najskuplji ugovor
u povijesti televizijskih komičara.
Bilo je užasno.
Imao sam četverogodišnji ugovor, a tri sam godine bio totalna pušiona.
Kad bih ušao u kantinu,
nitko iz izvršnog tima ne bi podignuo pogled sa svoje salate prema meni.
A zatim, doslovno u zadnjih pola godine...
Počeo sam raditi na projektu koji će postati Dva i pol muškarca.
Presvukao si kauč. Više mi se sviđao prije.
Umrljan?
Hej, svaka od tih mrlja ima priču.
Poput suvremene verzije Neobičnog para ,
serija Dva i pol muškarca imala je Charlieja Sheena
kao plejboja koji se voli zabaviti
i uživa u dvosmislenostima.
Charlie bazi. Vrhunac je na vidiku.
No 2007. Chuck Lorre je naletio na...
TEORIJA VELIKOG PRASKA
...ideju koja će promijeniti tumačenje pojma kul.
KOAUTOR
Počelo je s Billom Pradyjem koji mi je još u '80-ima,
kada je bio računalni programer u New Yorku,
pričao o momcima s kojima je radio, koji su bili genijalni
ali posve disfunkcionalni.
Genijalci koji su znali recitirati Pi do 80. decimale,
ali nisu znali razgovarati sa ženama.
Samo bi zanijemili.
I sjećam se da sam rekao: "Bille, to nam je serija. Ti momci!"
Ti možeš početi razvrstavati protone i neutrone
dok ja složim atome ugljika.
Shvatili smo da je publika gledala na njih kao da su djeca.
Bazinga!
Jer su bili vrlo naivni i djetinjasti.
O, ne!
Vidite, zato sam htio održati sastanak o kostimima.
I nisu htjeli nikoga u blizini
tko bi im mogao biti neprijatelj ili mu nije stalo do njih.
Onda, klingonski Boggle?
Kaley je svojoj ulozi dala predivnu majčinsku dimenziju.
Zabavljali su je, ponekad uznemiravali,
ali je uvijek je bila nježna s njima.
Ovo je zaista dojmljivo.
Ja imam ploču. Ako voliš ploče, ovo je moja ploča.
Mislim da su se dečki osjećali otuđenima od ostatka svijeta,
od čitave kulture, možda.
I njihovo rješenje za tu odvojenost
bilo je to što su imali jedni druge.
Stvorili su zajednicu među sobom.
Tog smo ljeta otišli na konvenciju Comic-Con i nije bilo slobodnih sjedala.
Nisam mogao odoljeti.
Ljudi su vikali da žele vidjeti glumce
kao da su bili Beatlesi. Pomislio sam:
"U seriji se dogodilo nešto što nismo mogli predvidjeti."
Teorija velikog praska pomiješala je mnoge stvari
koje su u tom trenutku bile dio popularne kulture.
Uspon Comic-Con i klubovi obožavatelja
koji više nisu bili puka niša
već nešto što se slavilo u popularnoj kulturi
i među širom publikom.
To je bio središnji fokus Teorije velikog praska
i uistinu su to prihvatili.
Dva i pol muškarca i Teorija velikog praska etabliraju Chucka Lorrea
kao izvrsnog televizijskog autora u Warner Brosu
koji je tek počinjao.
Da. To je to!
Mike i Molly pa Mamica ,
Mladi Sheldon pa Bob Hearts Abishola.
- Tekilu? - Mnogo rundi.
A ti si ih platio.
Hit za hitom.
To je jedan od najuspješnijih odnosa
u mojoj karijeri zasigurno, a iskreno, i za Warner Bros. Television.
Dok je Chuck Lorre vladao kraljevstvom humorističnih serija,
u izvršnom je timu došlo vrijeme za smjenu režima.
Nakon 12 godina na čelu studija,
Barry Meyer i Alan Horn su odstupili.
Vodeći studio kroz turbulentnu pojavu digitalnog doba,
Meyer i Horn vodili su razdoblje napretka
te kreativnog i financijskog uzleta Warner Brosa.
Godine 2013. predali su štafetu novom vođi
koji je planirao dovesti WB na prvu liniju...
IZVRŠNI UPRAVITELJ
...studijskog rata superjunaka.
Kevin Tsujihara uistinu je htio proširiti svemir DC-a.
I htjeli su ga proširiti što je brže moguće.
Jer je Marvel već snimao brojne filmove.
Nova era širenja DC-a započela je na televiziji
uz veterana WB-a, scenarista Grega Berlantija
i njegovu sapunicu o superjunaku Arrow.
Greg Berlanti promijenio je putanju naše tvrtke i DC-a,
počevši od serije Arrow, preko Flasha do Legendi sutrašnjice.
A zatim Supergirl .
Pod nazivom Arrowverse,
Berlantijev je međusobno povezan svijet tažio nezasitni apetit.
No Kevin Tsujihara ambicioznse namjeravao natjecati se s Marvelom ...
na velikom ekranu...
ČOVJEK OD ČELIKA (2013.)
...uz pobjedonosni povratak najlegendarnijeg superjunaka svih vremena.
Dat ćeš ljudima na Zemlji ideal kojem će težiti.
S vremenom ćeš im pomoći ostvariti čuda.
Filmom Čovjek od čelika WB službeno započinje prošireni svemir DC-a.
Krenut ćete u rat?
BATMAN V SUPERMAN: ZORA PRAVEDNIKA
Taj kujin sin nam je donio rat.
Od ultimativnog obračuna superjunaka,
ODRED OTPISANIH (2016.)
do šarolike posade superzlikovaca...
...DC je preoblikovao svijet stripova.
No jedna će perspektivna redateljica
udahnuti novi život dugo uspavanoj junakinji.
Oduvijek smo htjeli probiti granice akcijskih stripova.
Vjerovali smo da će Wonder Woman biti ta koja će u tome uspjeti.
Mislim da sam imala osam ili devet godina kad sam prvi put pogledala Wonder Woman.
REDATELJICA, WONDER WOMAN
Bila sam kao mušica opčinjena svjetlom oduševila me slika,
simbolizam, veselje.
I od toga trenutka nije me napustila želja da ispričam univerzalnu priču
koja donosi ljepotu u ljudske živote i nadahnjuje ih.
I tako sam, nakon određenog uspjeha s filmom Čudovište,
došla u Warner Bros. i rekla da želim režirati Wonder Woman.
Zahvaljujući cjeloživotnoj strasti,
jedinstvena vizija Patty Jenkins za DC-evu prvu superjunakinju osvojila je WB.
No studio će se upustiti u veliki rizik
s neiskusnom redateljicom na čelu visokobudžetnog akcijskog filma.
Kroz povijest se smatralo da filmovi o superjunakinjama ne uspijevaju,
stoga sam svakako osjećala pritisak svakog dana.
S druge sam strane bila blagoslovljena prekrasnom Gal Gadot.
Kad smo se Patty i ja upoznale, to je bila ljubav na prvi pogled.
GLUMICA, WONDER WOMAN
Od prvog smo trenutka obje htjeli ispričati istu priču.
Nismo htjeli zamišljati Wonder Woman kao opaku i čvrstu i hladnu.
Htjeli smo da bude prava žena.
Kakve žene jesu.
- Moramo pomoći ovim ljudima. - Moramo se držati misije.
Dakle, nećemo učiniti ništa?
Ne. Ne možemo spasiti svakoga u ovom ratu.
- Steve... - Nismo zato došli ovamo.
Filmovi o superjunacima često se bave samo negativcem.
Wonder Woman se uopće nije bavila negativcem.
Priča je bila o putovanju Wonder Woman
do postanka junakinjom i o njezinom ulasku u svijet.
Paljba!
Zato su stripovi o superjunacima i napisani.
Pitali su vas što biste učinili da imate golemu moć
i kako možete biti junak u svijetu.
Ustala sam.
GLUMICA, WONDER WOMAN
Stajala sam u gledalištu kinodvorane
uz Gal i moja je kći rekla: "Mama, nikad nisam uistinu shvaćala
zašto su ljudi bili tako oduševljeni tobom u Wonder Woman dok nisam vidjela Gal."
Nije samo lik iz crtića.
Mnogo je više od toga.
Učinak filma Wonder Woman sezao je mnogo dalje od velikog ekrana,
postavši simbolom ženskog osnaživanja.
Wonder Woman Patty Jenkins stvorila je novi prostor,
posebice za mlade žene i djevojke...
VODITELJICA NA TCM-U
...u kojem su mogle same sebe smatrati moćnima.
DOLAZE WONDER WOMEN
Wonder Woman je razbila okvire u koje se guralo superjunake.
Ali Warner Bros. će pomaknuti granice čak i dalje,
posvetivši čitav film zloglasnom negativcu.
Nisam baš čitao stripove. Volio sam filmove.
Svakako sam volio filmove Chrisa Nolana,
no zbilja sam htio pokušati izvesti karakternu studiju,
film o samo jednoj osobi.
Oduvijek sam volio ono što je lik Jokera
predstavljao u stripovima i filmovima.
Mislio sam: "Čovječe, ako pronađemo izvrsnog glumca za tu ulogu,
doista bismo mogli duboko uroniti u razlog zbog kojeg je kakav je. "
Što je? Mislite da je to smiješno?
OPROSTITE NA SMIJEHU IMAM POREMEĆAJ
Bilo je teško pristati na taj film jer je bio mračan.
Glavni je lik antijunak.
Smješten je u svijetu DC-a.
Postojao je raniji Joker.
Ali ovo je trebao biti drugačiji Joker, tumačio ga je drugačiji glumac.
No studio se zaljubio u scenarij.
Tko god ga je pročitao, rekao je:
"Opa, ovo bi moglo biti sjajno."
Pa smo pokušali.
To se samo meni čini
ili je oko nas sve veće ludilo?
Bio sam okružen brojnim sjajnim glumcima,
ali nitko nije kao Joaquin.
Zaista je duboko zaronio
i ostavljao dojam da je postao Arthur/Joker.
U jednoj sceni
ubio je tri poslovna tipa u podzemnoj
te je trebao utrčati u zapuštenu kupaonicu
i sakriti pištolj.
Joaquin je upitao: "Zašto Arthur skriva pištolj?"
Pa sam ja rekao: "Da, ne moramo to.
Učinimo nešto drugo."
I tako smo samo on i ja
sjedili u toj kupaonici 45 minuta i smišljali što bismo mogli.
Rekao sam mu: "Imam izvrsnu novu skladbu autorice Hildur",
naše skladateljice.
Pustio sam glazbu i Joaquin se samo počeo kretati.
A zatim je improvizirao taj prekrasan ples.
I tada sam vrlo brzo shvatio: "To je ta scena.
To je taj trenutak. To je ta metamorfoza.
U tom trenutku prvi put osjetimo kako iz njega izvire Joker."
- Što dobiješ? - Ne može.
Kada križaš mentalno bolesnog samotnjaka
s društvom koje ga napusti i smatra ga smećem?
- Zovi policiju, Gene! - Reći ću ti što!
- Zovi policiju. - Dobiješ što jebeno zaslužuješ!
Novi film o Jokeru koji se danas počinje prikazivati diljem zemlje
izaziva strah od stvarnog nasilja.
Bilo je to strašno razdoblje.
Amerika se promijenila, oružano se nasilje toliko promijenilo proteklog desetljeća,
a jednom je već došlo do pucnjave prilikom prikazivanja filma o Batmanu.
Nikad nismo mislili da će film potaknuti nasilje,
ali nikad ne znate kako će ljudi pogrešno protumačiti umjetnost,
stoga smo poduzeli sve moguće mjere da se pobrinemo da se to ne dogodi.
Osjetili smo olakšanje kad je film izašao.
Ljudi su razumjeli film.
Nasilje je razorna i štetna sila.
Za svoj hrabar odmak od žanra stripova,
film Joker hvaljen je kao pravi uspjeh.
Nominiran je za 11 Oscara, a osvojio je dva
te postao najuspješniji film neprimjeren za maloljetnike u povijesti.
Ruke uvis!
ČUDESNE ZVIJERI I GDJE IH NAĆI
New York je znatno zanimljiviji nego što sam očekivao.
Do kasnih 2010-ih...
LEGO BATMAN FILM (2017.)
...usponom do uspjeha vladale su
dinamične megafranšize.
KONG: OTOK LUBANJA (2017.)
Kako bi izvan svijeta očekivanih hitova pronašli film koji će privući mase,
Warner Bros. dovodi neočekivanog redatelja,
odlučnog u namjeri da ostavi drugačiji dojam.
Činjenica da Warner Bros. donosi priče
ne samo Americi, već i čitavom svijetu, to je golema odgovornost.
REDATELJ, SULUDO BOGATI AZIJCI
Ja sam samo mali dio te povijesti
i ne mogu vjerovati da sam trenutno tu.
Nakon niza upečatljivih hitova,
redatelj Jon Chu bio je jedan od najbrže rastućih holivudskih zvijezda.
No nakon desetljeća u industriji, Chu je došao do spoznaje
koja će ga odvesti putem do osobnijih tema.
Čuo sam slične stvari u samoj industriji.
"Ne možeš zaposliti tu osobu ili taj par.
Ne prodaju filmove na međunarodnoj razini."
Shvatio sam da je sve naopako te da je stvar bila i u meni.
Ako sam zaista htio dovesti isključivo azijsku postavu u film,
ja sam bio jedan od rijetkih koji je to mogao ostvariti.
I tad sam našao Suludo bogate Azijce .
Moja mama, moja sestra, moj rođak, svi su rekli da moram pročitati tu knjigu.
Dođi u Singapur.
SULUDO BOGATI AZIJCI
Vrijeme je da ljudi upoznaju moju prelijepu djevojku.
U središtu je ono što me dirnulo, a to je priča o Rachel Chu,
Amerikanki azijskog podrijetla koja prvi put putuje u Aziju.
Upravo je takav bio moj doživljaj putovanja u Hong Kong.
Zaista sam se usredotočio na tu priču o Rachel Chu.
Znao sam kako ispričati tu priču.
Isprva je to trebala biti neovisna produkcija
jer nismo mislili da bi studio to podržao.
A zatim su nas nazvali iz Warner Brosa,
koji se doimao kao nezamislivo okruženje za ovakav film.
Ali rekli su: "To je dio naše tradicije.
Našu su priču započeli imigranti.
Imaju tradiciju pričanja priča
o različitim kulturama i različitim perspektivama."
Odmah su odlučili sudjelovati.
Tri, dva, jedan, akcija!
Bila sam jako uzbuđena što nisam samo snimala romantičnu komediju
s azijsko-američkom glavnom glumicom...
GLUMICA
...već film o klasama i pitanju identiteta.
Radilo se o odnosima s roditeljima i generacijskim razlikama.
Ne odlazim jer se bojim
ili zato što mislite da nisam dovoljna.
Jer možda prvi put u životu
znam da jesam.
To je kraj filma.
Nije bitno osvojiti muškarca.
Bitno je da se ona zauzme za sebe i shvati koliko vrijedi.
Namjeravali smo ubaciti pjesmu "Yellow" (eng. "Žut") skupine Coldplay.
U Warner Brosu su bili zabrinuti zbog toga. "Što time poručujemo?
Kako će ljudi to protumačiti?"
Rekao sam im:
"Želim povratiti tu riječ,
a ta će nam pjesma to omogućiti."
I vjerovali su mi.
Isprva nam Coldplay nije htio dopustiti da koristimo tu pjesmu,
pa sam im napisao ovo pismo.
"Dragi Chrise, Guy, Johnny i Wille,
znam da zvuči čudno, ali čitav sam život imao
složen odnos sa žutom bojom.
Nazivali su me žutim na pogrdan način
tijekom osnovne škole,
zatim sam gledao filmove u kojima su kukavice nazivali žutima.
Ta je boja u mom životu uvijek imala negativnu konotaciju.
Sve dok nisam čuo vašu pjesmu.
Prvi put u mom životu,
boju ste opisali na najljepši, najčarobniji način koji sam ikada čuo.
Boja zvijezda,
njezine kože, ljubavi.
Dat će generacijama azijskih Amerikanaca i drugima
isti osjećaj ponosa koji sam ja osjetio kad sam je čuo.
Želim da svi imaju himnu
koja će im dati taj predivan osjećaj koji su vaše riječi i melodija
dale meni kada mi je najviše trebao."
Nekoliko su sati poslije odgovorili
i dali su nam prava na pjesmu, pa...
Napisao sam ga ondje u sobi za montažu na kauču.
Kad sam prvi put pogledao Suludo bogate Azijce u kinu...
GLUMAC
...bio sam uistinu dirnut.
Kada sam ja počinjao u '80-ima,
bilo je vrlo malo prilika za azijske glumce.
Stalno bih gledao filmove
i uvijek bih maštao i sanjario
da glavni glumac filma
ima azijsko lice koje nalikuje mojem.
Stoga kad sam pogledao Suludo bogate azijce u kinu,
to mi je nevjerojatno mnogo značilo.
Zbog tog sam se filma odlučio vratiti glumi
nakon stanke od 22 godine.
Započeo sam ovaj čitavi drugi čin zahvaljujući tom filmu.
I toliko sam zahvalan Warner Brosu
jer je snimio taj film i svima koji su na njemu radili.
Potpuno azijska romantična komedija Jona Chua nadmašila je očekivanja
i postala jedan od najboljih filmova godine.
Ali iza kulisa
studio je prolazio kroz novo veliko spajanje.
Nakon dvogodišnje borbe s Ministarstvom pravosuđa,
telekomunikacijski div AT&T preuzima kontrolu nad Time Warnerom
i naziva novu zajedničku tvrtku WarnerMedia.
Studio je prošao kroz brojna naporna restrukturiranja
i naposljetku doveo Ann Sarnoff,
prvu ženu koja će postati izvršna upraviteljica Warner Brosa.
Kako ispričati priče ili osmisliti program,
bilo da se radi o igranim filmovima ili televiziji ili igrama...
IZVRŠNA UPRAVITELJICA
...koji su relevantni za nadolazeću generaciju?
Mislim da je to veliki izazov za sve nas u tom poslu.
Kako bi privukao pozornost novih generacija,
studio se kladio na inovativnu viziju
ponovnog predstavljanja legendarnog lika iz povijesti glazbe.
Elvis je posve drugačiji od bilo kojeg filmskog putovanja koje sam proživio.
REDATELJ, PISAC, ELVIS
Ne mogu vam reći koliko mi je ljudi reklo:
"Da, ali kako ćeš pronaći Elvisa?"
On nije samo osoba s nevjerojatnim glasom,
već i jedan od najzgodnijih i najprivlačnijih ljudi
koji su ikada kročili Zemljom.
A tu je i način na koji se kretao.
Stoga je pronalazak Austina Butlera i čitav proces dodjele uloga...
POKUSNO SNIMANJE AUSTINA BUTLERA
...sad gledam na to i mislim:
"Zapravo, nisam ja pronašao Austina.
Mislim da je Austin pronašao nas."
Dobro je, mama
Dobro je za tebe
Dobro je, mama
Rođen je za tu ulogu.
Znali smo da je u Austinu rođena nova zvijezda.
Sa savršenom glumcem za ulogu Elvisa
i Toma Hanksa u ulozi zloglasnog pukovnika Toma Parkera,
snimanje je započelo u Australiji u ožujku 2020.
Snimali smo film
i došli do scene u kojoj pukovnik Tom Parker
vodi Elvisa kroz salon.
Taman sam htio reći: "Dovedimo Toma.
Tome, razmisli o toj ideji."
U tom mi je trenu prvi asistent rekao:
"Hej, Tom mora otići sa seta. Mislim da ima onu gripu."
Cijeli svijet zna što je slijedilo, zar ne?
Zapravo sam bio u zrakoplovu
kad sam dobio poruku.
"Povjerljivo. Tom Hanks pozitivan je na COVID."
"Liječničko osoblje mora pratiti protokol.
Mi Hanksovi ćemo se testirati, ostati na promatranju i u izolaciji
koliko god dugo bilo potrebno u svrhu zaštite zdravlja i sigurnosti."
"Dobro, moramo sve ugasiti. Što ćemo sad?
Je li Tom dobro? Što se događa?"
Ako se ovo razvije u pandemiju,
nema šanse da mi u Sjedinjenim Državama izbjegnemo
veći broj infekcija u ovoj zemlji.
Odjednom ljudi u zaštitnim odijelima zatvaraju setove
i film je gotov.
Pandemija je zaustavila sve filmske produkcije
i kinodvorane diljem države,
dovodeći budućnost cijele filmske industrije u opasnost.
Postojala je stvarna briga da veliki lanci kinodvorana
neće preživjeti COVID.
Hoće li ljudi više uopće htjeti dolaziti u kinodvorane?
Bilo je zastrašujuće.
Tu je nastupio Warner Bros.
Rekli su: "Gle, snimamo film za velike ekrane.
Morate pogledati Elvisa kao film i Elvisa kao čovjeka
i Elvisa kao izvođača na velikom ekranu.
Austin Butler i Baz nikad nisu otišli iz Australije.
Ostali su ondje, pregrmili COVID i snimili ovaj film
po novoosmišljenom protokolu za COVID.
Po meni, to je čudo.
G. Presley. Jeste li spremni poletjeti?
Spreman sam.
Spreman za let.
Privukao je ljude u kina.
To je jedan od najuspješnijih originalnih filmova nakon COVID-a.
Moj je jedinstveni cilj, kada snimam film,
dovesti različite ljude koji će sjesti u mračnu prostoriju sa strancima
i ujediniti se zbog onoga što se zbiva na tom treperavom ekranu
te se, na nekoliko kratkih trenutaka, neće osjećati usamljeno.
Svi se smijemo zajedno, svi plačemo zajedno,
svi smo zajedno ganuti, svi smo zajedno dirnuti.
Nismo sami.
Na različite načine gledamo sadržaj,
na malim ekranima, na TV ekranima,
ali kada odete u kino, sve stane.
Kad sam imao otprilike 17 godina, jedno subotnje popodne...
IZVRŠNI UPRAVITELJ, WB DISCOVERY
...tata me odveo u kino.
Svjetla su se ugasila, ondje je bio taj divovski ekran,
počeo je film Bonnie i Clyde
i bilo je čarobno.
To je bio početak mog životnog putovanja.
Klinac koji je odrastao u Brooklynu,
kojeg su nadahnuli toliki filmovi koje je Warner Bros. snimio.
I evo me sada. Meni je to...
ono što čini snove.
Teško je povjerovati.
AT&T odlučio je spojiti WarnerMedia i Discovery,
stvarajući medijsku silu.
AT&T-ev WarnerMedia i Discovery pristali su na spajanje.
Šef Discoveryja David Zaslav vodi ovu sjedinjenu tvrtku.
Zdravo, Warner Bros. Discovery!
WARNER BROS. DISCOVERY GLOBALNA KONFERENCIJA
Je li bilo drugih prijedloga za ime?
Kako ste došli do "Warner Bros. Discovery"?
Samo sam rekao da moramo zadržati naziv Warner Bros.
Jer ne želim korporativno ime.
Warner Bros. predstavlja ta četiri čovjeka."
Spajanjem u Warner Bros. Discovery
zaključena su dva desetljeća akvizicija,
promjena naziva i korporativnih nestabilnosti.
Rezultat te zajednice je moćni portfolio.
Zajedno imamo priliku biti
najveća svjetska tvrtka u industriji zabave.
ANIMANIJACI (1993.-1998., 2020.-2023.)
Zato što imamo najviše sadržaja,
najviše platformi
i globalno smo prisutniji od bilo koje druge medijske tvrtke.
Kad razmislite o nevjerojatnoj količini
intelektualnog vlasništva koje postoji u ovoj tvrtki,
mogućnosti su mnogobrojne.
Ali nužno je
stvarati serije koje zaista odražavaju svijet oko nas.
Bitno je tko priča priče,
tko je iza kulisa.
Ljudi shvaćaju da talent može doći s bilo koje strane.
Takav je trenutni trend
i mislim da Warner Brosu dobro ide.
Pomalo šire ruke.
Smatramo da je vrlo važno pronaći redatelje i glasove...
IZVRŠNA UPRAVITELJICA
...koji pričaju autentične priče, pozitivne priče
o tome kako je biti na njihovom mjestu i kakva je njihova kultura.
Takvi redatelji zlata vrijede.
Pripovjedači koji shvaćaju da ste dio plemena,
da se osjećate kao dio zajednice čovječanstva.
Ne zapitaš li se ponekad vrijedi li sve to?
Mislim, to za što se boriš.
Mogao si pitati i zašto dišemo.
Ako prestanemo disati, umiremo.
Svatko od nas ima sudbinu, za dobro ili za zlo.
Kada ispričaš sjajnu priču, možeš promijeniti način razmišljanja.
Braća Warner su to shvaćala,
Steve Ross je to shvaćao.
Kad malo razmislite, Warner Bros. danas
rezultat je tih nevjerojatnih uspjeha tijekom proteklih stotinu godina.
Sve je počelo kao obiteljski posao
i preraslo u globalno carstvo unutar industrije zabave.
Od samih začetaka studio je poticao talentirane pojedince
da se usude riskirati, utrti nove puteve i slijediti vizije.
Zauzvrat su ti neustrašivi glasovi
odražavali i oblikovali našu kulturu.
Mislim da je Warner Bros. u ovih sto godina obilježila
ta spremnost da pucaju visoko i vjeruju filmašima.
To je opasna priča za ove novine.
Jebeš to, podržimo momke.
KORIJENI
Tijekom desetljeća,
pripovjedači su prigrlili
inovativni duh osnivača studija.
Ta ista hrabrost nadahnut će naredno stoljeće.
Činimo ovo jer bismo trebali.
To je poziv.
Ti si se javila.
Značaj pričanja priča
u svijetu koji žudi za smjernicama i nadom
veći je no ikada prije.
Jedna od najboljih stvari na ovoj parceli nije samo nasljeđe.
Nije pitanje što se ovdje dogodilo, tko je ovdje bio.
Pitanje je tko je sada tu.
Svi smo se okupili iz istog razloga.
Trudimo se ispričati sjajnu priču
i promijeniti nešto.
Volimo ovaj posao i imamo još priča za ispričati.
Prijevod titlova: Saša Radoš Jagešić